উদযাপনের কারণে শাস্তি
গত রোববার মাউন্ট মঙ্গানুইয়ের ওভালে ইংল্যান্ডের বিপক্ষে তিন ম্যাচ সিরিজের দ্বিতীয় ওয়ানডেতে রানের পাহাড় ডিঙিয়ে অবিশ্বাস্য এক জয় পেয়েছে দক্ষিণ আফ্রিকা। এই জয়ে এক ম্যাচ হাতে রেখেই সিরিজ নিশ্চিত হয়েছে প্রোটিয়াদের। 







টিম্বা বাভুমার সেঞ্চুরি আর ডেভিড মিলারের ফিফটিতে ভর করে ৩৪৩ রানের টার্গেট তাড়ায় ৫ বল আগেই জয় নিশ্চিত করে দক্ষিণ আফ্রিকা।




দলের জয়ে ১০২ বলে ১০৯ রান করেন অধিনায়ক বাভুমা। ৩৭ বলে ৫৮ রানের ঝড়ো ইনিংস খেলে দলকে জয়ের বন্দরে পৌঁছে দেন ডেভিড মিলার। ২৯ বলে ৩২ রান করেন মার্কু জেনসন।
এছাড়া ৪৩ বলে ৪৯ রান করেন এইডেন মার্কওরাম। ৩৮ বলে ৩৮ রান করেন ভেন দার ডুসেন। ২৮ বলে ৩১ রান করেন ওপেনার কুইন্টন ডি কক। 
চমৎকার ব্যাটিংয়ে সেঞ্চুরি করা টেম্বা বাভুমাকে ফিরিয়ে বাঁধনহারা উল্লাসে মেতে ওঠেন ইংলিশ তারকা স্যাম কারান। দক্ষিণ আফ্রিকা অধিনায়কের খুব কাছাকাছি গিয়ে করেন খ্যাপাটে উদযাপন। আইসিসির নিয়মে যা ছিল মাত্রাতিরিক্ত ও আচরণবিধি লঙ্ঘন।
স্যাম কারানের এমন আচরণ বাভুমাকে উসকে দেওয়ার মতো ছিল বলে মনে করছে আইসিসি। যে কারণে ইংলিশ পেস বোলিং অলরাউন্ডারকে শাস্তি দিয়েছে বিশ্ব ক্রিকেটের সর্বোচ্চ নিয়ন্তা সংস্থা আইসিসি। তাকে ম্যাচ ফির ১৫ শতাংশ জরিমানা করা হয়েছে। সঙ্গে তার নামের পাশে যুক্ত হয়েছে একটি ডিমেরিট পয়েন্ট।
ম্যাচ রেফারি জেফ ক্রোর কাছে নিজের ভুল স্বীকার করে নেন কারান। এতে আনুষ্ঠানিক কোনো শুনানির প্রয়োজন হয়নি।
রোববার টস হেরে প্রথমে ব্যাট করে ৭ উইকেটে ৩৪২ রানের পাহাড় গড়ে সফরকারী ইংল্যান্ড।
দলের হয়ে ৭৫ বলে ৮০ রান করে ফেরেন হ্যারি ব্রুকস। ৮২ বলে ৯৪ রানে অপরাজিত থাকেন অধিনায়ক জস বাটলার। ৪৫ বলে ৫১ রান করেন মঈন আলী।

গত রোববার মাউন্ট মঙ্গানুইয়ের ওভালে ইংল্যান্ডের বিপক্ষে তিন ম্যাচ সিরিজের দ্বিতীয় ওয়ানডেতে রানের পাহাড় ডিঙিয়ে অবিশ্বাস্য এক জয় পেয়েছে দক্ষিণ আফ্রিকা। এই জয়ে এক ম্যাচ হাতে রেখেই সিরিজ নিশ্চিত হয়েছে প্রোটিয়াদের।